*Artikulu hau epaileari buruzkoa da; musika taldea gaitzat duena beste hau da: «Grande-Marlaska (musika taldea)»*
**Fernando Grande-Marlaska Gómez**, (Bilbo, Bizkaia, 1962ko uztailaren 26a) epailea da. Zuzenbideko karrera ikasita, oposizioak gainditu zituen, eta epailetzat lehen lana Santoñako herrian izan zuen. 1999an Bizkaiko Probintzia Auzitegiko epaile izendatu zuten.

2018tik Espainiako Barne Arazoetako ministroa da Pedro Sánchezen gobernuan.

Auzitegi Nazionaleko ibilbidea
------------------------------

2006ko ekainaren amaiera arte Espainiako Auzitegi Nazionaleko epaile aritu zen, eszedentzian zegoen Baltasar Garzon ordezkatuz. Haren ordezko aritutako hilabeteetan, ETA, Arnaldo Otegi eta Forum Filatelicoren aurkako operazioak zuzendu zituen, besteak beste.

Baltasar Garzon bere postura bueltatu zenez geroztik (2006ko uztailaren 1a), Espainiako Auzitegi Nazionaleko Zigor Arloko sekzioaren barnean geratu zen. 2007an Auzitegi Nazionaleko 3. Instrukzio epaitegia zuzentzen hasi zen, Teresa Palacios ordezkatuz.

Momentu horretan, Turkian Yak-42 hegazkinak izandako istripuaren kasua hartu zuen bere gain, non Afganistandik bueltatzen ari ziren 62 militar espainol hil ziren. Hala ere, lau hilabetean, kasua itxi egin zuen, Defentsa Ministerioa errugabe joz. Biktimek errekurtsoa jarri zuten, eta kasua berriz ireki behar izan zen.

2007ko abuztuaren 30ean, *El Jueves* aldizkariko bi marrazkilariren aurkako ahozko epaiketa zabaldu zuen, koroari egindako irainengatik. Garai honetan Grande-Marlaskak egindako hainbat instrukzio prozesurengatik Giza Eskubideen Europako Auzitegiak 6 aldiz zigortu du Espainia, atxilotuen tortura salaketak kontuan ez hartu eta ez ikertzeagatik.

2012ko otsailaren 23an Auzitegi Nazionaleko Zigor Arloko presidente izendatu zuten, Javier Gomez Bermúdez epailea ordezkatuz. Hurrengo urteko azaroaren 29an Botere Judizialaren Kontseilu Nagusiko bokal izendatu zuten, Alderdi Popularrak proposatuta.

Barne Ministerioa
-----------------

2018an Pedro Sanchezek Barne Arazoetako Ministro izendatu zuen. 2020ko maiatzean, Diego Perez de los Cobos Madrilgo Guardia Zibileko buru nabarmena kargugabetu zuen Guardia Zibil horrek Espainiako Gobernua epaitegietara eramateko txosten itxuragabe batzuen zuzendari aritu ondoren, Covid-19aren alerta egoeran. Eskuindar oposizioaren kritika gogorrak entzun eta gero, Espainiako polizia nazionalen eta guardia zibilen soldataren igoera iragarri zuen ia berehala.

Erreferentziak
--------------

1. ↑   **(Gaztelaniaz)** «Grande-Marlaska salta de la órbita judicial del PP a ministro del Interior del gabinete Sánchez» *eldiario.es* (Noiz kontsultatua: 2018-06-07).
2. ↑   **(Gaztelaniaz)** «El juez Fernando Grande-Marlaska da carpetazo al 'caso Yak-42'» *eldiario.es* (Noiz kontsultatua: 2018-06-07).
3. ↑   **(Gaztelaniaz)** AGENCIAS.  (2007-08-30). «La Audiencia Nacional abre juicio oral contra 'El Jueves'» *El País* ISSN 1134-6582. (Noiz kontsultatua: 2018-06-07).
4. 1 2    Berria.eus. «Grande-Marlaska Barne ministro izango da; Zelaa, Hezkuntzakoa» *Berria* (Noiz kontsultatua: 2024-02-13).
5. ↑   **(Gaztelaniaz)**  *Marlaska sustituye a Bermúdez en la Audiencia.*  (Noiz kontsultatua: 2018-06-07).
6. ↑   **(Gaztelaniaz)** «BOE.es - Documento BOE-A-2013-12635» *www.boe.es* (Noiz kontsultatua: 2018-06-07).
7. ↑   **(Gaztelaniaz)** Águeda, Pedro. «Marlaska anuncia subidas de sueldo en la Guardia Civil y niega que el cese de Pérez de los Cobos se deba al informe del 8M» *eldiario.es* (Noiz kontsultatua: 2020-05-27).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6746375
* Commonscat Multimedia: Fernando Grande-Marlaska

---

* **Identifikadoreak**
* WorldCat
* VIAF: 2148449801215692610
* BNE: XX5636626
* CANTIC: a19159997
* LCCN: no2017096898
* **Bilduma digitalak**
* Dialnet: 2693186

 |

* Wd Datuak: Q6746375
* Commonscat Multimedia: Fernando Grande-Marlaska